ફિલ્મ ‘બૉસ’ અક્ષયકુમારની પહેલી એવી ફિલ્મ છે જેમાં તે હીરો છે પણ તેની સામે કોઈ હિરોઇન નથી. ઓરિજિનલ ફિલ્મમાં પણ મામુટી સામે કોઈ ઍક્ટ્રેસ નહોતી. જોકે એ મલયાલમ ફિલ્મ હતી અને હિન્દી ફિલ્મમાં હિરોઇન વિનાનો હીરો કોઈ કાળે સ્વીકારી શકાતો નથી અને એટલે જ ડિરેક્ટર ઍન્થનીએ ઑલરેડી ફિલ્મમાં હિરોઇન ઉમેરી દીધી હતી અને સોનાક્ષી સિંહા પણ લગભગ ફાઇનલ કરી લીધી હતી. અક્ષયે હિન્દીની સ્ક્રિપ્ટ સાંભળીને ઓરિજિનલ ફિલ્મ જોઈ અને એ પછી હિરોઇન નહીં રાખવાનો નર્ણિય લઈ લીધો હતો. સોનાક્ષી સાથે ડિરેક્ટરે વાતચીત શરૂ કરી દીધી હોવાથી અક્ષયે જ સોનાક્ષી સાથે વાતની સ્પષ્ટતા કરી લીધી હતી અને ફિલ્મનાં બે સૉન્ગમાં તેની પાસે ગેસ્ટ અપીઅરન્સ કરાવ્યો હતો. અક્ષયકુમારે હસતાં-હસતાં કહ્યું હતું, વૈસે ભી મેરી ફિલ્મ મેં હિરોઇન કે પાસ કરને કે લિએ કુછ હોતા ભી કહાં હૈ...